Der kan være mange grunde til, at dit barn tager sig til øret, og det behøver ikke nødvendigvis skyldes væske på øret eller mellemørebetændelse. For de helt små kan berøringer ved øret skyldes, at der er tænder på vej, eller at barnet er træt. Er barnet ked af det eller sover uroligt om natten med hyppige opvågninger, er der dog grund til at kontakte lægen for at undersøge, om barnet har væske på mellemøret.